# ELŐTERJESZTÉS

****

**BALATONMÁRIAFÜRDŐ KÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

2020. AUGUSZTUS 10-EI NYILVÁNOS ÜLÉSÉRE

**TÁRGY:**

**BALATONMÁRIAFÜRDŐ ÉS BALATONFENYVES KÖZSÉGEK**

**KÖZÖS KLÍMASTRATÉGIÁJA**

**ELŐADÓ:**

**galácz györgy**

## polgármester

ELŐTERJESZTÉS

**Készült:** Balatonmáriafürdő Község Önkormányzat Képviselő-testületének 2020. augusztus 10 -ei nyilvános testületi ülésére

**Tárgy:** Balatonmáriafürdő és Balatonfenyves községek közös klímastratégiája

**Tisztelt Képviselő-testület!**

Balatonmáriafürdő Község Önkormányzata és Balatonfenyves Község Önkormányzata 100%-os, vissza nem terítendő támogatás keretében 12,7 millió forintot nyert a Széchenyi 2020 keretében megjelent „KEHOP-1.2.1-18 Helyi Klímastratégiák kidolgozása, valamint a klímatudatosságot erősítő szemléletformálás” című pályázati kiíráson. A KEHOP-1.2.1-18-2018- 00098 azonosító számú, 12 709 980 Ft forint összköltségű projekt elsődleges célja, hogy felhívjuk a lakosság figyelmét a klímaváltozás jelentőségére, és fórumokkal, tájékoztatókkal segítsük a környezeti szemléletformálás megvalósításában.

A projekt keretében kidolgozásra került Balatonmáriafürdő és Balatonfenyves községek közös klímastratégiája, amely részletesen tárja fel az éghajlatváltozás következő évtizedekre prognosztizált, a településegyüttest is érintő hatásokat. Felkészülés a klímaváltozás kedvezőtlen következményeire és a helyben jelentkező negatív hatások csökkentése a legeredményesebben települési szinten megvalósítható. Emiatt kiemelten fontos a helyi és vonzáskörzeten alapuló térségi szintű klímastratégiák kidolgozása.

Balatonmáriafürdő és Balatonfenyves közös Klímastratégiája a Magyar Bányászati és Földtani Szolgálat Nemzeti Alkalmazkodási Főosztálya által kidolgozott Módszertani Útmutató alapján készült, amely a dokumentum tartalmi elemeire vonatkozó elvárások mellett meghatározza a település területéről származó üvegházhatású gáz kibocsátás számításának módszertanát is.

A szakmai dokumentáció tartalmazza a Klímavédelmi szempontú települési helyzetelemzést, meghatározza az éghajlatváltozás által veszélyeztetett helyi értékeket, ugyanakkor megoldásokat kínál az egyes problémákra. A Klímastratégia átfogó elemzés segítségével dolgozza ki az éghajlatváltozás mérséklésére és az ahhoz való alkalmazkodásra irányuló célokat, intézkedési terveket, emellett tartalmazza a megvalósult és folyamatban lévő fenntartható energia-, zöldfelületgazdálkodási és közlekedési projekteket.

A megnevezésre került klímavédelmi/alkalmazkodási/szemléletformálási intézkedések több ponton is kapcsolódnak az országos, megyei, illetve helyi fejlesztési stratégiák/dokumentumok céljaival is. Balatonmáriafürdő és Balatonfenyves klímastratégiájának kidolgozása szempontjából fontos igazodási pont a Somogy megyei klímastratégia tartalmának figyelembevétele, amely eleve keretrendszert ad a saját, településspecifikus klímastratégia kidolgozás számára. Ennek megfelelően a községek klímastartégiája a Somogy Megyei Önkormányzattal történt egyeztetésben került véglegesítésre.

Balatonmáriafürdő és Balatonfenyves klímastratégiája valamennyi nemzeti szintű stratégiai dokumentumot figyelembe vesz, amely kapcsolatban áll a klímaváltozással, annak mérséklésével vagy az ahhoz való alkalmazkodással. Összességében elmondható, hogy Balatonmáriafürdő és Balatonfenyves klímastratégiája a nemzeti szintű stratégiai dokumentumok iránymutatásainak megfelel, azokkal összhangban áll.

A klímastratégia zárófejezete tartalmazza a végrehajtás stratégiai eszközeit, amely a menedzsment eszközök mellett intézményi keretekre, együttműködési lehetőségekre is kitér, valamint a finanszírozás hátterére is javaslatot tesz.

Fentiekre tekintettel, kérem a Képviselő-testületet az alábbi határozati javaslat elfogadására.

**Határozati javaslat:**

Balatonmáriafürdő Község Önkormányzat Képviselő-testülete megismerte és elfogadja a KEHOP-1.2.1-18-2018-00098 azonosító számú „Helyi klímastratégiák kidolgozása, valamint klímatudatosságot erősítő szemléletformálási programok megvalósítása a Balaton dél-nyugati térségében” című projekt keretében kidolgozott „Balatonmáriafürdő és Balatonfenyves községek közös Klímastratégiája 2020-2030, kitekintéssel 2050-re” című tanulmányt.

A Képviselő-testület felkéri a polgármestert, hogy gondoskodjon a jóváhagyott Klímastratégia közzétételéről az önkormányzat hivatalos honlapján keresztül.

**Határidő:** értelem szerint

**Felelős:** Galácz György polgármester

Balatonmáriafürdő, 2020. augusztus 7.

# Galácz György sk.

polgármester